કથાના પ્રથમ દિવસે કથાસ્થળની આસપાસ ૧૦ વિસ્તારો પરથી શહીદ પરિવારોના નેતૃત્વમાં એક વિશાળ મશાલયાત્રા નીકળી હતી, જેમાં દરેક સમાજના લોકોએ ભાગ લીધો હતો ૧૧૦થી વધુ સોસાયટીઓમાં અને ઠેર ઠેર આ મશાલયાત્રાનું સ્વાગત થયું હતું. યાત્રા બાદ કથાસ્થળ પર ૧૪ શહીદોના પરિવારોનું સ્મૃતિચિહ્ન આપી સન્માન કરવામાં આવ્યું હતું. આ પ્રસંગે ગુરુશ્રેષ્ઠ શિરોમણી પ.પૂ. સનાતન ધ.ધૂ. ૧૦૦૮ આચાર્ય શ્રી માધવેન્દ્ર પ્રસાદજી મહારાજ પણ હાજર રહ્યા હતા. તો સમાજના અન્ય આગેવાનોએ પણ આ પ્રસંગે હાજરી આપી હતી. કથાના પ્રથમ દિવસે જ આશરે ૪થી ૫ હજાર શ્રોતાઓ દ્વારા શહીદકથાનું રસપાન કરવામાં આવ્યું હતું. કથાના મુખ્ય વક્તા શ્રી યોગેશદાન ગઢવીએ તમામ શ્રોતાઓને ભાવુક કરી દીધા હતી.